b'\n_START_ARTICLE_\nProvirus\n_START_PARAGRAPH_\nPr\xc3\xb3v\xc3\xadrus je virusni genom, ki se vklju\xc4\x8di v kromosom gostiteljske celice in z delitvijo celic prehaja na njene potomke. Aktivira se lahko samoodsebno ali s specifi\xc4\x8dnim dra\xc5\xbeljajem. Primer virusa, ki se pri \xc4\x8dloveku nahaja v organizmu v obliki provirusa, je virus HIV._NEWLINE_V taki obliki lahko virus ostaja latenen v gostitelju in se prena\xc5\xa1a na h\xc4\x8derinske celice. Provirusna oblika predstavlja obi\xc4\x8dajni replikacijski cikel retrovirusov in drugih virusov, katerih DNK se vgradi v gostiteljevo dednino. Okoli 8 odstotkov \xc4\x8dlove\xc5\xa1ke dednine predstavljajo predvirusni geni, ki pripadajo endogenim retrovirusom._NEWLINE_Izraz je vpeljal Richard Shope, ki je leta 1935 opisal papilomske viruse pri kuncih in predpostavil, da se ti DNK-virusi nahajajo v njihovem telesu v provirusni obliki. Howard Temin je z odkritjem reverzne transkriptaze dokazal tudi mehanizem, a katerim lahko virusi to dose\xc5\xbeejo.'